Große Seehorn

Große Seehorn er eit 3 121 meter høgt fjell i Silvrettafjella, på landegrensa mellom Sveits og Austerrike. Fjellet har ein prektig, lett hornaktig og pyramidelik utsjånad. 

Fyrstebestiginga fann stad den 26. august 1869. Florian Brosi og  Emil Hauser og dei tre fjellførarane Christian Jann, Chr. Jegen og Schoch kleiv til topps.

Große Seehorn og grannetoppen Großlitzner vert haldne for å vere dei vakraste tvillingtoppane i Silvrettafjella. Mellom dei går fjellryggen Litzner-Hochjoch (ca 2 960 m). Normalruta tek utgangspunkt i Saarbrücker Hütte og fører over Seelücke (2 776 m) og vidare over vestsida av fjellet, og opp nordvestegga til topps.

3 032 meter høge Chlein Seehorn ligg vest Große Seehorn. Denne fjelltoppen ligg i sin heilskap på sveitsisk grunn.

 Kjelder 
Denne artikkelen bygger på «Große Seehorn» frå , den 11. mars 2010. 


Kategori:Fjell i Alpane
Kategori:Fjell i Austerrike
Kategori:Fjell i Sveits
Kategori:Fjell i Graubünden
Kategori:Internasjonale fjell i Europa